CELEX: 62006CA0439
Language: fi
Date: 2008-05-22 00:00:00
Title: Asia C-439/06: Yhteisöjen tuomioistuimen tuomio (kolmas jaosto) 22.5.2008 (Oberlandesgericht Dresdenin (Saksa) esittämä ennakkoratkaisupyyntö) — Energianhallintaa koskeva asia citiworks AG, jossa asian käsittelyyn osallistuvat Sächsisches Staatsministerium für Wirtschaft und Arbeit als Landesregulierungsbehörde, Flughafen Leipzig/Halle GmbH ja Bundesnetzagentur (Sähkön sisämarkkinat — Direktiivi 2003/54/EY — 20 artiklan 1 kohta — Kolmansien osapuolten vapaa pääsy sähkönsiirto- ja jakeluverkkoihin)

5.7.2008   
            
            
               FI
            
            
               Euroopan unionin virallinen lehti
            
            
               C 171/6
            
         Yhteisöjen tuomioistuimen tuomio (kolmas jaosto) 22.5.2008 (Oberlandesgericht Dresdenin (Saksa) esittämä ennakkoratkaisupyyntö) — Energianhallintaa koskeva asia citiworks AG, jossa asian käsittelyyn osallistuvat Sächsisches Staatsministerium für Wirtschaft und Arbeit als Landesregulierungsbehörde, Flughafen Leipzig/Halle GmbH ja Bundesnetzagentur
   (Asia C-439/06) (1)
   
   (Sähkön sisämarkkinat - Direktiivi 2003/54/EY - 20 artiklan 1 kohta - Kolmansien osapuolten vapaa pääsy sähkönsiirto- ja jakeluverkkoihin)
   (2008/C 171/10)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberlandesgericht Dresden
   Asianosainen energianhallintaa koskevassa pääasiassa
   citiworks AG
   Sächsisches Staatsministerium für Wirtschaft und Arbeit als Landesregulierungsbehörden, Flughafen Leipzig/Halle GmbH:n ja Bundesnetzagenturin osallistuessa asian käsittelyyn
   Oikeudenkäynnin kohde
   Ennakkoratkaisupyyntö — Oberlandesgericht Dresden — Sähkön sisämarkkinoita koskevista yhteisistä säännöistä ja direktiivin 96/92/EY kumoamisesta 26.6.2003 annetun Euroopan parlamentin ja neuvoston direktiivin 2003/54/EY (EUVL L 176, s. 37) 20 artiklan 1 kohdan tulkinta — Kansallinen lainsäädäntö, jonka mukaan yritysalueella kokonaisuudessaan sijaitseviin verkkoihin (Betriebsnetze) ei sovelleta periaatetta, jonka mukaan kolmansilla osapuolilla on vapaa pääsy sähköntoimitus- ja jakeluverkkoon
   Tuomiolauselma
   Sähkön sisämarkkinoita koskevista yhteisistä säännöistä ja direktiivin 96/92/EY kumoamisesta 26.6.2003 annetun Euroopan parlamentin ja neuvoston direktiivin 2003/54/EY 20 artiklan 1 kohtaa on tulkittava siten, että se on esteenä sähkö- ja kaasutoimituksia koskevan 7.7.2005 annetun lain eli niin sanotun energiatalouslain (Gesetz über die Elektrizitäts- und Gasversorgung (Energiewirtschaftsgesetz)) 110 §:n 1 momentin 1 kohdan kaltaiselle säännökselle, jolla tietyt energiantoimitusverkkojen haltijat vapautetaan velvollisuudesta myöntää kolmansille osapuolille vapaa pääsy näihin verkkoihin sillä perusteella, että nämä verkot sijaitsevat yhteenkuuluvalla yritysalueella ja palvelevat pääasiallisesti energian siirtämistä oman yrityksen sisällä tai siihen sidoksissa olevaan yritykseen.
   
      (1)  EUVL C 326, 30.12.2006.